2. ลักษณะการประกอบธุรกิจ

2.1 ความเป็นมาและพัฒนาการที่สำคัญ

ความเป็นมาของธุรกิจในกลุ่มอาร์ เอส

หลังจากที่ได้เริ่มต้นธุรกิจรับอัดเทปภายใต้ชื่อ โรส ซาวด์ (Rose Sound) ในปี 2519
โดยการนำของคุณเกรียงไกร เชษฐโชติศักดิ์ ธุรกิจเพลงของกลุ่มอาร์เอส
ก็ได้เริ่มต้นขึ้นอย่างจริงจังภายใต้ชื่อ อาร์เอส ซาวด์ ในปี 2525
โดยการนำวงอินทนิลเข้ามาเป็นศิลปินในสังกัดเป็นวงแรก ด้วยเงินลงทุน 2-3 ล้านบาท
และตามมาด้วย วง คีรีบูน ฟรุตตี้ ซิกเซนต์ บรั่นดี และเรนโบว์ ซึ่งล้วนได้รับความนิยมเป็นอย่างสูง
หลังจากนั้นในปี 2527 อาร์เอสก็ได้สร้างปรากฏการณ์ให้กับวงการเพลงไทยด้วยการออกอัลบั้ม
รวมดาว ซึ่งได้นำศิลปินวัยรุ่นในยุคนั้นมาร้องเพลงของสุนทราภรณ์
และสามารถสร้างยอดขายสูงสุดเป็นประวัติการณ์ และในปี 2535
อาร์เอสได้เข้ามาถึงจุดเปลี่ยนครั้งสำคัญ เมื่อคุณ เกรียงไกร และตระกูลเชษฐโชติศักดิ์
ได้ตัดสินใจปรับเปลี่ยนการบริหารงานให้เป็นระบบการบริหารสากล โดยคุณเกรียงไกรได้ก้าวขึ้นเป็น
ประธานกรรมการ และ มอบหมายให้ คุณสุรชัย เชษฐโชติศักดิ์ขึ้นดำรงตำแหน่ง กรรมการผู้จัดการ
เพื่อรองรับการเจริญเติบโตทางธุรกิจที่รุดหน้าอย่างรวดเร็วและได้ทำการเปลี่ยนชื่อบริษัทฯ เป็น
บริษัท อาร์.เอส. โปรโมชั่น (1992) จำกัด

ตั้งแต่เริ่มดำเนินกิจการธุรกิจเพลงของกลุ่มอาร์ เอสนั้น คุณเกรียงไกร
เชษฐโชติศักดิ์ได้วางแนวการดำเนินกิจการโดยยึดหลักของความครบวงจร อาร์ เอสเป็นบริษัทฯ
ผลิตเพลงเพียงบริษัทเดียวในสมัยนั้นที่มีทีมงานผลิตเพลงและโรงงานผลิตเทปเป็นของตนเองและรับจ้างผลิตให้ค่ายเพลงอื่นด้วย
ในด้านการจัดจำหน่ายอาร์
เอสก็มีความได้เปรียบค่ายเพลงรายอื่นเนื่องด้วยประสบการณ์ในธุรกิจเพลงที่ยาวนานกว่าและมีความสัมพันธ์ที่ดีกับตัวแทนจำหน่ายเทปทั่วประเทศ
ทำให้การจัดจำหน่ายเทปเพลงของอาร์ เอสกระจายถึงลูกค้าอย่างทั่วถึง

อาร์ เอสเป็นบริษัทเพลงแรกที่ผลิตผลงานเพลงไทยสากลป้อนสู่ตลาดเพลง
แต่เดิมนั้นจะมีแต่งานเพลงประเภทเพลงไทยลูกกรุงและเพลงไทยลูกทุ่ง
ผลงานเพลงที่สร้างชื่อให้แก่อาร์ เอสในสมัยนั้นได้แก่ วงคีรีบูน วงเรนโบว์ ศิลปินชุดรวมดาว
และชุดนพเก้า สร้างรายได้จำนวนมากและสร้างชื่อเสียงให้แก่บริษัทฯ ทำให้ชื่ออาร์
เอสเป็นที่รู้จักของนักฟังเพลงรุ่นใหม่ในสมัยนั้น
และมีส่วนทำให้ตลาดเพลงไทยสากลขยายตัวกว้างขึ้นเกิดค่ายเพลงใหม่และศิลปินใหม่ตามมาภายหลัง

ด้วยวิสัยทัศน์เชิงธุรกิจที่กว้างไกลของนายเกรียงไกร เชษฐโชติศักดิ์ และคุณสุรชัย เชษฐโชติศักดิ์
สองพี่น้องผู้เป็นกำลังสำคัญของอาร์
เอสได้เล็งเห็นโอกาสการขยายตัวทางธุรกิจจากฐานธุรกิจเพลงที่ดำเนินอยู่ ทำให้อาร์
เอสแตกสายธุรกิจเข้าสู่ธุรกิจบันเทิงที่เกี่ยวเนื่องทุกสายที่เป็นประโยชน์และมีความเป็นไปได้ทางธุรกิจและก่อให้เกิดรายได้เพิ่มต่อกิจการเช่น
การผลิตละครโทรทัศน์ รายการโทรทัศน์ การบริหารสถานีวิทยุ การขายเวลาโฆษณา
และการผลิตภาพยนตร์ และธุรกิจสื่อสิ่งพิมพ์

กลุ่มอาร์ เอสได้เริ่มดำเนินการเตรียมพร้อมองค์กรเพื่อนำบริษัทฯ
เข้าจดทะเบียนในตลาดหลักทรัพย์ตั้งแต่ปลายปี 2544 เป็นต้นมา
เริ่มตั้งแต่งานปรับโครงสร้างการบริหารงานภายในองค์กร
แยกกิจกรรมออกเป็นหน่วยธุรกิจและจัดลักษณะการดำเนินงานในรูปบริษัทจำกัด
เพื่อให้เกิดความคล่องตัวในการบริหารจัดการ และเพื่อเพิ่มประสิทธิภาพในการประกอบธุรกิจ
อีกทั้งทำให้การประเมินผลของแต่ละหน่วยธุรกิจมีความชัดเจนและมีมาตรฐานมากขึ้น

ในไตรมาสที่ 2 ของปี 2545 บริษัทฯ จัดตั้งบริษัทใหม่ขึ้นรวม 2 บริษัท คือ บริษัท
จัดเก็บลิขสิทธิ์ไทย จำกัด เพื่อเป็นตัวแทนจัดเก็บค่าลิขสิทธิ์งานเพลงให้ถูกต้องตามกฎหมาย
และเปิดบริษัท นาคาเซีย จำกัด เพื่อรองรับการขยายงานธุรกิจผลิตรายการโทรทัศน์

นอกจากนี้ยังได้ขยายธุรกิจภาพยนตร์โฆษณาซึ่งเป็นอีกแขนงหนึ่งของงานผลิตภาพยนตร์และธุรกิจสิ่งพิมพ์เพื่อเสริมฐานธุรกิจสื่อให้ครบวงจรมากขึ้น
โดยจัดตั้งบริษัทขึ้นใหม่รวม 2 บริษัท ได้แก่บริษัท ถ่ายสะดวก จำกัด-ผลิตภาพยนตร์โฆษณาและบริษัท
โพเอม่า จำกัด-ผลิตนิตยสาร โดยบริษัทฯ ถือหุ้นร้อยละ 99.99

ในเดือนกันยายน 2545 กลุ่มอาร์ เอสได้ทำการปรับโครงสร้างการถือหุ้นของกลุ่ม โดย บริษัท
อาร์.เอส. โปรโมชั่น จำกัด (มหาชน) บริษัทฯ ทำการเพิ่มทุนจำนวน 460
ล้านบาทจากผู้ถือหุ้นเดิมกลุ่มเชษฐโชติศักดิ์ ทำให้ทุนจดทะเบียนชำระแล้วของบริษัทฯ เพิ่มเป็น 560
ล้านบาท โดยบริษัทฯ ใช้เงินจำนวน 236.10 ล้านบาทในการลงทุนถือหุ้นร้อยละ 99.99
ในบริษัทที่เกี่ยวข้องในขณะนั้นรวม 20 บริษัท เพื่อรวมเข้าเป็นบริษัทย่อยของบริษัทฯ

บริษัทฯ ได้ทำการแปรสภาพเป็น บริษัท อาร์.เอส. โปรโมชั่น จำกัด (มหาชน) ในเดือนมกราคม
2546 เพื่อเตรียมพร้อมต่อการเสนอขายหลักทรัพย์ต่อประชาชนทั่วไปและนำบริษัทฯ
เข้าจดทะเบียนในหลักทรัพย์แห่งประเทศไทยในเดือนพฤษภาคม 2546
ซึ่งผลตอบรับจากการจองซื้อเป็นที่น่าพอใจ โดยหุ้นสามัญจำนวน 28
ล้านหุ้นได้รับการจองซื้อครบทั้งจำนวน อาร์เอส ได้เริ่มทำการซื้อขายในตลาดหลักทรัพย์ในวันที่
พฤษภาคม 2546 โดยใช้ชื่อย่อว่า “RS”

ในช่วงปี 2546 บริษัทฯ ได้ขยายธุรกิจสู่การผลิตภาพยนตร์เพื่อการรับชมในบ้าน
หรือที่รู้จักกันในชื่อทางการตลาดว่า “เทเลมูฟวี่” โดยในช่วงแรก ผลตอบรับในแง่ของยอดขายดีมาก
และเกิดกระแสการตื่นตัวของผู้ผลิตในการเข้าสู่ตลาดของสินค้าประเภทนี้เป็นอย่างสูง
อย่างไรก็ตามเมื่อมีการเข้ามาของผู้ผลิตรายย่อยมากขึ้น การควบคุมคุณภาพของสินค้า
โดยเฉพาะอย่างยิ่งในแง่มุมของเนื้อหาที่ขัดต่อจริยธรรมอันดีของคนไทยก็ทำได้ยากขึ้นตามไปด้วย
ในที่สุดสินค้าประเภทนี้ก็ได้รับการต่อต้านจากกระแสสังคมและผู้บริโภคในที่สุด ทำให้บริษัทฯ
ตัดสินใจหยุดทำการผลิต “เทเลมูฟวี่” ในไตรมาสสองของปี 2547

สำหรับการเปลี่ยนแปลงในช่วงปี 2547 นั้น บริษัทฯ
ได้มีการปรับโครงสร้างบริษัทเพื่อรองรับกับการเปลี่ยนแปลงทางธุรกิจ
โดยการรวบรวมธุรกิจเพลงสตริงทั้งหมดไว้ที่บริษัทแม่ ยกเว้นการผลิตสินค้าและจัดจำหน่าย
ซึ่งยังคงดำเนินการโดยบริษัทย่อย คือ บริษัท เค มาสเตอร์ จำกัด
ทั้งนี้เพื่อลดความซ้ำซ้อนในการทำงาน นอกจากนี้ยังเพิ่มอำนาจในการตัดสินใจให้กับค่ายเพลงต่างๆ
เพื่อเพิ่มความหลากหลายทางความคิดสร้างสรรค์
โดยหน่วยงานทางด้านการตลาดจะช่วยเพิ่มเติมข้อมูลทางด้านผู้บริโภคให้กับค่ายเพลงต่างๆ
ในการสร้างสรรค์ผลงานให้ตรงกับความต้องการของผู้ฟังมากขึ้น ทั้งนี้บริษัทฯ
ได้นำข้อมูลวิจัยและการสำรวจความต้องการของผู้บริโภคมาเพิ่มความแม่นยำในการตัดสินใจมากขึ้น

นอกจากนี้บริษัทฯ ได้เข้าลงทุนในบริษัทย่อยชื่อ บริษัท บลูแฟรี่ จำกัด
เพื่อทำการผลิตงานคอมพิวเตอร์กราฟฟิค โดยถือหุ้น 100% ในเดือน เมษายน นอกจากนี้
ยังได้ขยายงานสู่ธุรกิจ “Sportainment” ในนามบริษัท อาร์เอสสปอร์ตมาสเตอร์ จำกัด
ซึ่งเป็นการนำจุดแข็งของบริษัทฯ
จากการอยู่ในธุรกิจบันเทิงไปสร้างกิจกรรมทางด้านกีฬาซึ่งเป็นเครื่องมือทางการตลาดที่มีความสำคัญมากขึ้นในปัจจุบัน
โดยเฉพาะอย่างยิ่ง อาร์เอสมีทีมฟุตบอลดาราที่มีชื่อเสียงที่สามารถนำไปต่อยอดในการสร้าง Sport
Event เพื่อสนับสนุนกิจกรรมทางการตลาดให้กับสินค้าประเภทต่างๆ ได้เป็นอย่างดี โดยบริษัทฯ
ถือหุ้นในบริษัทย่อยแห่งนี้ 76%

ความเป็นมาของการเข้าสู่แต่ละธุรกิจของกลุ่มอาร์ เอส
ดังที่ได้กล่าวมาแล้วข้างต้นนั้นสามารถสรุปได้ตามลำดับดังนี้

+-----+-------------------------------+-------------------------------+
| ปี   | เริ่มต                          |                               |
| 2   | ้นธุรกิจเพลงครั้งแรกด้วยการมีวงอินทนิล |                               |
| 525 | เป็นวงดนตรีในสังกัดวงแรก          |                               |
+-----+-------------------------------+-------------------------------+
| ปี   | จดทะเบียนบริษัทฯ                 |                               |
| 2   | เพื่อรุกธุรกิจเพลงอย่างเป็นระบบ      |                               |
| 535 | พร้อมกับเปิดอาคารเช              |                               |
|     | ษฐโชติศักดิ์สำนักงานแห่งใหม่ที่ลาดพร้าว |                               |
|     | 15 และจัดตั้งบริษัท เค. มาสเตอร์    |                               |
|     | จำกัด                          |                               |
|     | เพื่อดำเนินกิจการโรงง             |                               |
|     | านผลิตเทปและดูแลการจัดจำหน่ายสินค้า |                               |
|     |                               |                               |
|     | อาร์                           |                               |
|     | เอสเริ่มจับตลาดเพลงวัยรุ่นอย่างชัดเจน |                               |
|     | ตัวอย่างศิลปินที่ได้รับความนิยมและประส |                               |
|     | บความสำเร็จในเชิงยอดขายต่อชุดได้แก่ |                               |
|     | ทัช ณ ตะกั่วทุ่ง เต๋า-สมชาย เข็มกลัด  |                               |
|     | ลิฟท์กับออย แร๊พเตอร์ เป็นต้น        |                               |
|     | และได้เริ่มผลิตงานภาพยนตร์เรื่องแรก  |                               |
|     | “รองต๊ะแล่บแปล๊บ”                |                               |
|     | สร้างความสำเร็จรายได้อย่างสูง      |                               |
+-----+-------------------------------+-------------------------------+
| ปี   | ขยายเ                         |                               |
| 25  | ข้าสู่ธุรกิจสื่อโทรทัศน์เพื่อใช้เป็นฐานการ |                               |
| 39- | ประชาสัมพันธ์ผลงานเพลงของสังกัดอาร์ |                               |
| 2   | เอสด้วยการจัดตั้งบริษัทใหม่คือบริษัท    |                               |
| 540 | ชาโดว์ เอนเตอร์เทนเม้นท์ จำกัด     |                               |
|     | และบริษัท เมจิค แอ็ดเวอร์เทนเม้นท์   |                               |
|     | จำกัด                          |                               |
+-----+-------------------------------+-------------------------------+
| ป   | แยกฝ่ายผลิตภาพยนตร์ออกจากบริษัทฯ   |                               |
| ี254 | และจัดตั้งเป็นบริษัทใหม่รวม 2 บริษัท   |                               |
| 1-2 | ได้แก่ บริษัท อาวอง จำกัด และบริษัท  |                               |
| 543 | อาร์ เอส ฟิล์มแอนด์ดิสทริบิวชั่น จำกัด  |                               |
|     |                               |                               |
|     | จัดตั้งบริษัท สกาย-ไฮ เน็ตเวิร์ค จำกัด |                               |
|     | เข้าบริหารธุรกิจสถานีวิทยุคลื่น FM     |                               |
|     | 88.5 MHz. และคลื่น FM 98.0 MHz. |                               |
+-----+-------------------------------+-------------------------------+
| ปี   | ขยายธุรกิจผลิตภาพยนตร์            |                               |
| 2   | ละครและรายการโทรทัศน์มากขึ้นด     |                               |
| 544 | ้วยการจัดตั้งบริษัทใหม่และเพิ่มทีมงานอีก |                               |
|     | 5 บริษัท ได้แก่ บริษัท เรด ดราม่า    |                               |
|     | จำกัด บริษัท พี.โอ.วี. (พอยท์ ออฟ   |                               |
|     | วิว) จำกัด บริษัท อาร์. เอส.       |                               |
|     | เทเลวิชั่น จำกัด บริษัท อะลาดิน เฮ้าส์ |                               |
|     | จำกัด และบริษัท ฟิล์มเซิร์ฟ จำกัด     |                               |
|     |                               |                               |
|     | นอกจากนี้ได้แยกกิจกา              |                               |
|     | รสนับสนุนออกเป็นบริษัทโดยชัดเจนได้แก่ |                               |
|     | บริษัท อาร์.เอส. สตูดิโอ จำกัด บริษัท |                               |
|     | สครีน เฮด จำกัด และ บริษัท บางกอก |                               |
|     | ออร์กาไนเซอร์ จำกัด              |                               |
|     | เพื่อดำเนินงานด้านสตูดิโอ           |                               |
|     | ออกแบบงานศิลป                  |                               |
|     | ์และการจัดงานแสดงคอนเสิร์ตตามลำดับ |                               |
+-----+-------------------------------+-------------------------------+
|     | ในเดือนธันวาคม บริษัทฯ            |                               |
|     | ดำเนินการแยกหน่วย               |                               |
|     | งานสร้างสรรค์งานเพลงออกจากบริษัทฯ |                               |
|     | และจัดตั้งเป็นบริษัทใหม่รวม 4 บริษัท   |                               |
|     | ประกอบด้วย บริษัท เรด เซลเลอร์    |                               |
|     | จำกัด บริษัท รักษ์เสียง จำกัด บริษัท   |                               |
|     | อาร์ สยาม จำกัด และ บริษัท ร็อก    |                               |
|     | สกิน จำกัด                      |                               |
+-----+-------------------------------+-------------------------------+
| ปี   | ในไตรมาสที่ 2 ของปี 2545 บริษัทฯ   |                               |
| 2   | จัดตั้งบริษัทใหม่ขึ้นรวม 2 บริษัท คือ    |                               |
| 545 | บริษัท จัดเก็บลิขสิทธิ์ไทย จำกัด       |                               |
|     | เพื่อเป็นตัวแทนจัดเก็บค             |                               |
|     | ่าลิขสิทธิ์งานเพลงให้ถูกต้องตามกฎหมาย |                               |
|     | และเปิดบริษัท นาคาเซีย จำกัด       |                               |
|     | เพื่อรองรับ                      |                               |
|     | การขยายงานธุรกิจผลิตรายการโทรทัศน์ |                               |
|     |                               |                               |
|     | จัดตั้งบริษัทขึ้นใหม่รวม 2 บริษัท       |                               |
|     | ได้แก่บริษัท ถ่ายสะดวก             |                               |
|     | จำกัด-ผลิตภาพยนตร์โฆษณาและบริษัท   |                               |
|     | โพเอม่า จำกัด-ผลิตนิตยสาร         |                               |
|     | โดยบริษัทฯ ถือหุ้นร้อยละ 99.99      |                               |
|     |                               |                               |
|     | ในเดือนกันยายน 2545 กลุ่มอาร์ เอส  |                               |
|     | ทำการเพิ่มทุนจำนวน 460           |                               |
|     | ล                             |                               |
|     | ้านบาทจากผู้ถือหุ้นเดิมกลุ่มเชษฐโชติศักดิ์ |                               |
|     | ทำให้ทุนจดทะเบียนชำระแล้วของบริษัทฯ |                               |
|     | เพิ่มเป็น 560 ล้านบาท โดยบริษัทฯ    |                               |
|     | ใช้เงินจำนวน 236.10             |                               |
|     | ล้านบาทในการลงทุนถือหุ้นร้อยละ      |                               |
|     | 99.99                         |                               |
|     | ในบริษัทที่เกี่ยวข้องในขณะนั้นรวม 20   |                               |
|     | บริษัท                          |                               |
|     | เพื่อรวมเข้าเป็นบริษัทย่อยของบริษัทฯ   |                               |
+-----+-------------------------------+-------------------------------+
| ปี   | นำบริษัทฯ                       |                               |
| 2   | เข้าจดทะเ                      |                               |
| 546 | บียนในตลาดหลักทรัพย์ในเดือนพฤษภาคม |                               |
|     | โดยมีทุนจดทะเบียนทั้งสิ้น 700 ล้านบาท |                               |
|     | โดยเรียกชำระแล้วทั้งจำนวน         |                               |
+-----+-------------------------------+-------------------------------+
| ปี   | ปรับโครงสร้างธุรกิจเพลงสตริง       |                               |
| 2   | โดยรวบรวมทั้งหน่วยงานสร้างสรรค์งาน |                               |
| 547 | เพลงและหน่วยงานสร้างสรรค์การตลาด |                               |
|     | เข้ามาอยู่ในบริษัทแม่เพื่อลดความซ้ำซ้อน |                               |
|     | ขยายสู่ธุรกิจ “Sportainment”      |                               |
|     | ในนามบริษัท อาร์เอสสปอร์ตมาสเตอร์  |                               |
|     | จำกัด โดยถือหุ้นในอัตราร้อยละ 24    |                               |
|     | เข้าสู่ธุรกิจคอมพิวเตอร์กราฟฟิค       |                               |
|     | ในนามบริษัท บลูแฟร์รี่ จำกัด         |                               |
|     | โดยถือหุ้นในอัตราร้อยละ 99.99      |                               |
+-----+-------------------------------+-------------------------------+

2.2 ภาพรวมการประกอบธุรกิจของบริษัทฯ 

ในช่วงปี 2547 บริษัทได้ทำการทบทวนยุทธศาสตร์การทำธุรกิจอย่างรอบคอบ
ตลอดจนกำหนดวิสัยทัศน์ และพันธกิจขององค์กรให้มีความชัดเจนมากยิ่งขึ้น
ผู้บริหารระดับสูงตลอดจนพนักงานที่เกี่ยวข้องได้มีส่วนร่วมในการนำเสนออาร์เอสในรูปลักษณ์ใหม่เพื่อการเป็นบริษัทที่มอบความบันเทิงคุณภาพสู่สาธารณชน
เพื่อให้บรรลุวัตถุประสงค์ดังกล่าว บริษัทฯ จึงได้กำหนดวิสัยทัศน์และพันธกิจหลักให้กับองค์กรดังนี้

วิสัยทัศน์

“ผู้ปฏิวัติการสร้างสรรค์ผลงานบันเทิง ด้วยความรับผิดชอบต่อสังคม”

พันธกิจ

“นำเสนอผลงานบันเทิงคุณภาพทุกรูปแบบ เพื่อตอบสนองทุกความต้องการของลูกค้า
ด้วยทีมบุคลากรที่มีความเป็นเลิศ พร้อมรับการเปลี่ยนแปลงและแสวงหาโอกาสใหม่ๆ อยู่เสมอ
ภายใต้ระบบการจัดการและเทคโนโลยีที่ทันสมัย”

ซึ่งทั้งวิสัยทัศน์และพันธกิจหลักขององค์กรมีความสอดคล้องกับปรัชญาการดำเนินธุรกิจที่กลุ่มอาร์เอสยึดถือมาโดยตลอด
นั่นคือการเป็น “องค์กรคุณภาพ สร้างความบันเทิงคุณภาพ เพื่อสังคมคุณภาพ” นั่นเอง

ธุรกิจในปัจจุบันของกลุ่มอาร์ เอสประกอบด้วย 3 สายธุรกิจหลักได้แก่

1.  ธุรกิจเพลง

2.  ธุรกิจสื่อ (โทรทัศน์ วิทยุ และสิ่งพิมพ์)

3.  ธุรกิจผลิตภาพยนตร์ และรับจ้างผลิต

ทั้งนี้การให้บริการเช่าห้องสตูดิโอและอุปกรณ์ถ่ายทำ
การให้บริการจัดงานคอนเสิร์ตและการจัดกิจกรรมทางการตลาด
รวมทั้งการให้บริการออกแบบและผลิตงานโฆษณาสำหรับสื่อต่างๆ
นั้นถือเป็นหน่วยงานสนับสนุนธุรกิจหลักของอาร์เอส

โครงสร้างการถือหุ้นของกลุ่มอาร์ เอส

ปัจจุบันกลุ่มอาร์ เอสมีบริษัทในกลุ่มรวมทั้งหมด 23 บริษัท มีบริษัท อาร์.เอส. โปรโมชั่น จำกัด
(มหาชน) เป็นบริษัทใหญ่ของกลุ่ม ถือหุ้นในบริษัทย่อยร้อยละ 99.99 จำนวน 21 บริษัทฯ
และร้อยละ 76 จำนวน 1 บริษัท และมีรายละเอียดโครงสร้างการถือหุ้น ณ วันที่ 31 ธันวาคม
2547 ดังนี้

[]

จากโครงสร้างกลุ่มอาร์ เอสจำนวน 23 บริษัทดังแสดงข้างต้น
สามารถแสดงรายละเอียดการประกอบธุรกิจของแต่ละบริษัทจำแนกตามสายธุรกิจได้ดังนี้

1.  ธุรกิจเพลง

การประกอบธุรกิจเพลงของกลุ่มอาร์ เอสสามารถสรุปลักษณะเด่นและความน่าสนใจของธุรกิจได้ดังนี้

1) การสร้างศิลปินนักร้องจนมีชื่อเสียงมีผลงานเพลงเป็นที่นิยมของผู้บริโภค
เป็นทรัพย์สินที่มีค่าของบริษัทฯ ที่สามารถเพิ่มรายได้ให้แก่บริษัทฯ
ได้ในหลายช่องทางนอกเหนือจากงานเพลง เช่นงานพรีเซ็นเตอร์โฆษณาสินค้า งานละคร
งานภาพยนตร์ เป็นต้น ซึ่งล้วนก่อให้เกิดรายได้ต่อศิลปินและบริษัทต้นสังกัดอย่างต่อเนื่อง

2) ผลงานเพลงเป็นกรรมสิทธิ์และเป็นทรัพย์สินที่มีค่าของบริษัทฯ
สามารถนำมาผลิตเป็นสินค้าเพื่อจำหน่ายได้หลากหลายรูปแบบและต่อเนื่องขึ้นอยู่กับความนิยมและการส่งเสริมการขายได้แก่
เทปเพลง ซีดีเพลง วีซีดีคาราโอเกะ เสียงเรียกเข้าบนโทรศัพท์มือถือ
และด้วยความก้าวหน้าของเทคโนโลยีในอนาคตอาจก่อให้เกิดรูปแบบสินค้าใหม่
ทำให้ช่องทางในการหารายได้จากลิขสิทธิ์งานเพลงที่มีอยู่เพิ่มมากขึ้น

3) การประกอบธุรกิจเพลงเป็นฐานธุรกิจที่สร้างโอกาสในการขยายสู่ธุรกิจบันเทิงประเภทอื่น
เช่นธุรกิจโทรทัศน์ ธุรกิจภาพยนตร์ด้วยการใช้ทรัพยากรศิลปิน ผลงานเพลง
และอุปกรณ์เครื่องมือที่มีอยู่ในบริษัทฯ ให้เกิดประโยชน์ทางธุรกิจสูงสุด

ในส่วนของขั้นตอนการผลิตงานเพลง จะอยู่ภายใต้การดำเนินงานโดยค่ายเพลงต่างๆ 11 ค่าย
ซึ่งดำเนินการภายใต้บริษัทฯ เอง 8 ค่าย คือ

1.  ค่ายอะบอริจินส์

2.  ค่ายมอนสเตอร์ มิวสิค

3.  ค่ายเมโลดิก้า

4.  ค่ายจีโนม เรคคอร์ดส์

5.  ค่ายเรียลแอนด์ชัวร์

6.  ค่ายไอดี เรคคอร์ดส์

7.  ค่ายแวม

8.  ค่ายอาร์เอส มิวสิค

  และภายใต้บริษัท อาร์สยาม จำกัดซึ่งเป็นบริษัทฯ ย่อยมีหน่วยผลิตเพลงอีก 3 หน่วย คือ

1.  ค่ายมีดีเรคคอร์ด

2.  ค่ายเพลงไชโย

3.  ค่ายแคนเรคคอร์ด

  โดยกระบวนการในการทำงานในธุรกิจเพลงมีดังนี้

+------------+-------------------------+------------------------------+
| ขั้นตอนหลัก   | บริษัทในสายธุรกิจเพลง       | ลักษณะการทำงาน                |
+------------+-------------------------+------------------------------+
| เ          | บริษัท อาร์.เอส. โปรโมชั่น   | การสรรหาและคัดเลือกศิลปินเข้าสังกัด |
| พลงไทยสากล | จำกัด (มหาชน)            | ดำเนินไปในหลายวิธีและหลายช่องทาง |
|            |                         | หลังจากผ่านคัดเลือก              |
| สรรหา      |                         | ต้องมีการพัฒนาคุณภาพการร้องเพลง   |
| คัดเลือก     |                         | และบุคลิกภาพ                   |
| และพัฒนา    |                         | จนสมบูรณ์พร้อมที่จะ               |
|            |                         | นำเสนอผลงานสู่สายตาประชาชนต่อไป |
+------------+-------------------------+------------------------------+
| สร้างส      | โดยค่ายเพลงต่างๆ ทั้ง 8     | วางคอนเส็ปท                   |
| รรค์งานเพลง | ค่ายในบริษัทฯ              | ์ของอัลบั้มและกำหนดกลุ่มผู้ฟังเป้าหมาย |
|            |                         | เขียนเนื้อเพลงแต่งทำนอง          |
|            |                         | คิดและเรียบเรียงเสียงประสาน      |
|            |                         | เสร็จเป็นผลง                   |
|            |                         | านเพลงออกมาในรูปของมาสเตอร์เทป |
+------------+-------------------------+------------------------------+
| สร้างส      | สายงา                   | วางแผน                       |
| รรค์การตลาด | นการตลาดธุรกิจเพลงในบริษัทฯ | และสร้างสรรค์กิจกรรมการตลาด     |
|            |                         | และวางแผนการประชาสัมพันธ์       |
|            |                         | เพื่อตอบ                       |
|            |                         | สนองกับแผนการโปรโมทในแต่ละอัลบั้ม |
|            |                         | ตลอดจนวางแผนการหาร           |
|            |                         | ายได้ต่อเนื่องที่จะเกิดขึ้นกับแต่ละอัลบั้ม |
+------------+-------------------------+------------------------------+
| โรงงานผลิต  | บริษัท เค. มาสเตอร์ จำกัด   | ผลิตผลงานเพลงในรูปของเทป ซีดี    |
|            |                         | วีซีดี ดีวีดีและ                   |
| แ          |                         | จัดจำหน่ายสินค้าผ่านผู้ค้าส่ง ผู้ค้าปลีก  |
| ละจัดจำหน่าย |                         | ถึงผู้บริโภค                     |
|            |                         | รวมทั้งรับจ้างผลิตให้กับค่ายเพลงอื่น   |
+------------+-------------------------+------------------------------+
| เ          | บริษัท อาร์ สยาม จำกัด      | เป็นค่า                        |
| พลงไทยลูกทุ่ง |                         | ยเพลงที่ดำเนินการครบวงจรตั้งแต่งาน |
|            |                         | สรรหา คัดเลือกและพัฒนาศิลปิน      |
|            |                         | คิดงานเพลง และทำงานสร้างสรรค์   |
|            |                         | จัดกิจกรรมส่งเสริมการตลาด        |
|            |                         | (Promotion)                  |
+------------+-------------------------+------------------------------+
| โรงงานผลิต  | บริษัท เค. มาสเตอร์ จำกัด   | ผลิตผลงานเพลงในรูปของเทป ซีดี    |
|            |                         | วีซีดี ดีวีดีและ                   |
| แ          |                         | จัดจำหน่ายสินค้าผ่านผู้ค้าส่ง ผู้ค้าปลีก  |
| ละจัดจำหน่าย |                         | ถึงผู้บริโภค                     |
|            |                         | รวมทั้งรับจ้างผลิตให้กับค่ายเพลงอื่น   |
+------------+-------------------------+------------------------------+
| จัดเก็บลิขสิทธิ์ | บริษัท จัดเก็บลิขสิทธิ์ไทย      | บริหา                         |
|            | จำกัด.                   | รการจัดเก็บลิขสิทธิ์ผลงานให้แก่บริษัทฯ |
|            |                         | และให้แก่ครูเพลงที่เป็นสมาชิก       |
+------------+-------------------------+------------------------------+

ด้วยรูปแบบการบริหารจัดการโดยยึดการทำงานตามความถนัดเฉพาะด้านเป็นหลัก
แต่ละหน่วยผลิตงานตามความถนัดของตนเองและสามารถทุ่มเทความสามารถกับงานได้อย่างเต็มที่
ทำให้เกิดผลดีต่อการประกอบธุรกิจเพลงของกลุ่มอาร์ เอสอย่างชัดเจน
ผลงานเพลงแต่ละชุดที่ผลิตออกมาได้คุณภาพและได้รับความนิยมจากผู้บริโภคอย่างต่อเนื่อง
และสามารถสร้างยอดขายได้ตามเป้าหมายที่วางแผนไว้

1.  ธุรกิจสื่อ

การขยายเข้าสู่ธุรกิจสื่อเป็นความเกี่ยวเนื่องจากธุรกิจเพลงและเป็นการใช้ประโยชน์จากจุดแข็งของทรัพยากรด้านต่างๆ
ของกลุ่มอาร์ เอสได้แก่ การมีศิลปินนักร้อง นักแสดงในสังกัด
การมีบุคลากรทีมงานผลิตที่มีความชำนาญในด้านการผลิตและสร้างสรรค์ผลงานคุณภาพ
และความพร้อมของเงินทุน โดยเริ่มจากสื่อที่มีบทบาทมากที่สุดคือสื่อโทรทัศน์ และขยายสู่ธุรกิจสื่อวิทยุ
และสื่อสิ่งพิมพ์ ตามลำดับ

โดยเฉพาะอย่างยิ่งสื่อโทรทัศน์นั้น ในปี 2547 ที่ผ่านมา กลุ่มอาร์
เอสมีบทบาทสำคัญในการผลิตผลงานออกอากาศทางสถานีโทรทัศน์ช่องต่างๆ ได้แก่ ช่อง 3 ช่อง 5
ช่อง 7 ช่อง 9 และสถานีไอทีวี ซึ่งประกอบด้วยรายการที่กลุ่มบริษัทฯ
ขายเวลาโฆษณาในรายการเอง และละครโทรทัศน์ที่รับจ้างผลิตให้แก่สถานีฯ
ซึ่งในการประกอบธุรกิจสื่อโทรทัศน์และขายเวลาโฆษณาในรายการนั้น มีทั้งแบบที่กลุ่มอาร์
เอสเป็นผู้เช่าเวลาจากเจ้าของสถานีฯและจัดหารายการเพื่อออกอากาศ
และแบบที่แบ่งเวลาขายโฆษณากับทางสถานี โดยไม่ต้องเสียค่าเช่า
โดยประเภทของรายการมีทั้งรายการประเภท ละคร รายการเพลง รายการเกมส์โชว์
และรายการเด็ก

การประกอบธุรกิจสื่อ อยู่ภายใต้การดำเนินงานของ 4 บริษัทในกลุ่มฯดังนี้

+-----------+--------------------------+------------------------------+
| ปร        | บริษัทในสายธุรกิจสื่อ          | ลักษณะการประกอบธุรกิจ           |
| ะเภทของสื่อ |                          |                              |
+-----------+--------------------------+------------------------------+
| โทรทัศน์    | 1. บริษัท อาร์.เอส. โปรโมชั่น | ข                            |
|           | จำกัด (มหาชน)             | ายเวลาโฆษณาในรายการโทรทัศน์และ |
|           |                          |                              |
|           |                          | อำนวยการผลิตรายการทั้งหมด       |
+-----------+--------------------------+------------------------------+
|           | 2. บริษัท อาร์.เอส.         | ผลิตรายการโ                   |
|           | สปอร์ตมาสเตอร์ จำกัด        | ทรทัศน์และขายเวลาโฆษณาในรายการ |
|           |                          | รวมทั้งผลิตกิจกรรมประเภท Sport   |
|           |                          | Event                        |
+-----------+--------------------------+------------------------------+
|           |                          |                              |
+-----------+--------------------------+------------------------------+
| วิทยุ       | 3.บริษัท สกาย-ไฮ เน็ตเวิร์ค   | ผลิตรายก                      |
|           | จำกัด                     | ารวิทยุและขายเวลาโฆษณาในรายการ |
+-----------+--------------------------+------------------------------+
| สิ่งพ       | 4. บริษัท โพเอม่า จำกัด      | ผลิตและจำหน่ายนิตยสาร พ็อคเก็ตบุ๊ค  |
| ิมพ์-นิตยสาร |                          | ขายเนื้อที่โฆษณา                 |
+-----------+--------------------------+------------------------------+

2.  ธุรกิจผลิตภาพยนตร์ และรับจ้างผลิต

การประกอบธุรกิจผลิตภาพยนตร์ และรับจ้างผลิต สามารถจำแนกออกได้เป็น 2
ธุรกิจย่อยคือธุรกิจผลิตและจัดจำหน่ายภาพยนตร์ และธุรกิจรับจ้างผลิตในลักษณะของ Production
House ซึ่งสามารถผลิตงานได้ทุกประเภท เช่นงานภาพยนตร์ ละคร รายการโทรทัศน์ งานโฆษณา
และงานมิวสิควีดีโอ

การดำเนินธุรกิจภาพยนตร์เป็นอีกแขนงหนึ่งของธุรกิจบันเทิงที่กลุ่มอาร์ เอสมีศักยภาพพร้อมในทุกด้าน
ทั้งด้านเงินทุน ด้านบุคลากร นักแสดง ผู้กำกับและทีมงานผลิต อุปกรณ์เครื่องมือในการถ่ายทำ
และความพร้อมด้านสื่อเพื่อสนับสนุนการโฆษณาประชาสัมพันธ์ผลงาน
เนื่องด้วยความพร้อมในทุกด้านนี้ทำให้การดำเนินธุรกิจภาพยนตร์ดำเนินไปอย่างคล่องตัวและครบวงจรทั้งส่วนงานผลิตและงานจัดจำหน่าย
และด้วยนโยบายในการผลิตภาพยนตร์ออกสู่ตลาดอย่างต่อเนื่อง ทำให้ลูกค้าของบริษัทฯ
ทั้งโรงภาพยนตร์และสายหนังมีความมั่นใจในความต่อเนื่องของการผลิตงานออกสู่ตลาด
เป็นผลให้การบริหารงานการจัดจำหน่ายภาพยนตร์ของบริษัทฯ มีศักยภาพมากยิ่งขึ้น

จากประสบการณ์การดำเนินธุรกิจภาพยนตร์ของกลุ่มฯที่ผ่านมา จนถึงปัจจุบัน (31 ธันวาคม 2547)
ผลงานภายใต้ชื่อ “อาร์ เอส” มีจำนวนรวมทั้งสิ้น 26 เรื่อง
โดยส่วนใหญ่เป็นผลงานที่ได้รับความนิยม สร้างรายได้และสร้างชื่อเสียงให้แก่กิจการเป็นอย่างมาก
ดังเช่นผลงานในปี 2544 เรื่อง “มือปืน/โลก/พระ/จัน”
เป็นภาพยนตร์ที่สร้างรายได้การฉายในโรงภาพยนตร์สูงถึง 124 ล้านบาท สูงเป็นอันดับ 4
ในประวัติศาสตร์ของตลาดภาพยนตร์ไทย ตามด้วยผลงานในปี 2545 เรื่อง “ผี สาม บาท”
ที่สร้างรายได้สูงถึง 75 ล้านบาท ซึ่งเป็นยอดสูงสุดในจำนวนภาพยนตร์ที่เข้าฉายในปีนั้น ผลงานในปี
2546 อีก 7 เรื่องคือ “ตะลุมพุก” “พันธุ์ร็อคหน้าย่น” “สังหรณ์” “SEX
PHONE-คลื่นเหงา-สาวข้างบ้าน” “จ.เจี้ยวจ๊าว” “คลับซ่า” และ “สวนสนุกผี” และผลงานในปี
2547 อีก 5 เรื่องคือ “ปล้นนะยะ” “ปักษาวายุ” “ชู้“ “ทวารยังหวานอยู่” และ “ซาไกยูไนเต็ด”

ธุรกิจรับจ้างผลิตหรือ Production Houseนั้น เป็นอีกความชำนาญหนึ่งของกลุ่มอาร์
เอสที่มีทีมงานผลิตผลงานคุณภาพเป็นที่ยอมรับของสถานีโทรทัศน์
จากอดีตจนถึงปัจจุบันกลุ่มฯได้รับความไว้วางใจจากสถานีโทรทัศน์ช่อง 3 และ ช่อง 7
ให้ผลิตละครให้แก่สถานีอย่างต่อเนื่อง โดยในปี 2547 ที่ผ่านมามีจำนวนละครที่ผลิตรวมทั้งสิ้น 11
เรื่อง (รวมละครที่ต่อเนื่องจากปี 2546 จำนวน 3 เรื่อง) ในปลายปี 2545
กลุ่มฯได้ขยายธุรกิจสู่การผลิตงานภาพยนตร์โฆษณาซึ่งเป็นอีกธุรกิจที่กลุ่มฯสามารถใช้ศักยภาพและความพร้อมที่มีอยู่
เพื่อสร้างรายได้เพิ่มให้กิจการ

นอกจากนี้ กลุ่มฯ ยังได้ขยายการผลิตสู่งาน คอมพิวเตอร์กราฟฟิค
ซึ่งกำลังเป็นที่สนใจของบริษัทผู้ว่าจ้างจากต่างประเทศ
เนื่องจากคุณภาพของงานที่เทียบเคียงได้กับผู้ผลิตในต่างประเทศ แต่มีราคาที่ต่ำกว่า

การประกอบธุรกิจผลิตภาพยนตร์ และงานผลิตอื่นๆ อยู่ภายใต้การดำเนินงานของ 9 บริษัทในกลุ่มฯ
ดังนี้

  --------------- -------------------------- ------------------------------
  ประเภทของธุรกิจ   บริษัทในสายธุรกิจภาพยนตร์       ลักษณะการประกอบธุรกิจ

  ผลิต             1. บริษัท อาวอง จำกัด         ผลิตภาพยนตร์

                  2. บริษัท ฟิล์มเซิร์ฟ จำกัด       ผลิตภาพยนตร์ ละครและรายการโทรทัศน์

                  3. บริษัท อาร์.เอส. เทเลวิชั่น   ผลิตรายการโทรทัศน์
                  จำกัด                       

                  4. บริษัท เรด ดราม่า จำกัด     ผลิตละครโทรทัศน์

                  5. บริษัท พี.โอ.วี. (พอยท์ ออฟ  ผลิตภาพยนตร์ และรายการโทรทัศน์
                  วิว) จำกัด                   

                  6. บริษัท อะลาดิน เฮ้าส์ จำกัด   ผลิตภาพยนตร์ ละครและรายการโทรทัศน์

                  7. บริษัท นาคาเซีย จำกัด       ผลิตภาพยนตร์ ละครและรายการโทรทัศน์

                  8. บริษัท ถ่ายสะดวก จำกัด      ผลิตภาพยนตร์ ภาพยนตร์โฆษณา

                  9. บริษัท บลูแฟรี่ จำกัด         ผลิตงานคอมพิวเตอร์กราฟฟิค และ
                                             การ์ตูน ซีรี่ส์
  --------------- -------------------------- ------------------------------

นอกจากธุรกิจหลัก 3 สายข้างต้น กลุ่มอาร์ เอสมีกลุ่มสนับสนุน ที่ให้บริการในด้านต่างๆ ได้แก่
สตูดิโอและอุปกรณ์ รับจัดงาน Presentation และงานออกแบบงานศิลป์
โดยวัตถุประสงค์หลักของกลุ่มสนับสนุนมีเพื่อรองรับงานภายในกลุ่ม
และแสวงหาเพิ่มจากลูกค้านอกกลุ่มด้วยอีกทางหนึ่งเพื่อเสริมรายได้และสร้างฐานะของแต่ละบริษัท
ทั้งนี้เป็นไปตามนโยบายการบริหารธุรกิจของกลุ่มอาร์
เอสที่กำหนดให้ทุกหน่วยธุรกิจสามารถดำรงอยู่และดำเนินธุรกิจด้วยศักยภาพของตนเอง

กลุ่มสนับสนุน ประกอบด้วย 2 บริษัทดังแสดงในตาราง

  ---------------- --------------------------- -------------------------------
  ประเภทของบริการ   บริษัทในกลุ่มสนับสนุน             ลักษณะของบริการ

  สตูดิโอและอุปกรณ์    1. บริษัท อาร์.เอส. สตูดิโอ จำกัด ให้เช่าสตูดิโอโรงถ่าย
                                               อุปกรณ์ในการถ่ายทำ
                                               และให้เช่าห้องตัดต่อภาพและบันทึกเสียง

  รับจัดงาน          2. บริษัท บางกอก ออร์กาไนเซอร์  ออกแบบและจัดงานแสดงคอนเสิร์ต
  Presentation     จำกัด                        งานเปิดตัวสินค้า
  ---------------- --------------------------- -------------------------------

2.3 โครงสร้างรายได้

+-----------------------------+---------+---------+----------+-------+
| ประเภทรายได้                 | 2546    |         | 2547     |       |
+-----------------------------+---------+---------+----------+-------+
|                             | จำนวน   | สัดส่วน   | จำนวน    | สัดส่วน |
|                             |         |         |          |       |
|                             | (       | (%)     | (ล้านบาท) | (%)   |
|                             | ล้านบาท) |         |          |       |
+-----------------------------+---------+---------+----------+-------+
| รายได้จากการขายสินค้า - สุทธิ    | 838.75  | 43%     | 931.66   | 39%   |
+-----------------------------+---------+---------+----------+-------+
| รายได้ค่าลิขสิทธิ์เพลงและอื่นๆ      | 166.29  | 8%      | 330.08   | 14%   |
+-----------------------------+---------+---------+----------+-------+
| รายได้จากการรับจ้างผลิต         | 214.56  | 11%     | 324.10   | 14%   |
+-----------------------------+---------+---------+----------+-------+
| รายได้ภาพยนตร์                | 134.03  | 7%      | 87.10    | 4%    |
+-----------------------------+---------+---------+----------+-------+
| ร                           | 129.10  | 7%      | 179.12   | 8%    |
| ายได้คอนเสิร์ตและกิจกรรมการตลาด |         |         |          |       |
+-----------------------------+---------+---------+----------+-------+
| รายได้จากการขายโฆษณา         | 399.20  | 20%     | 445.54   | 19%   |
+-----------------------------+---------+---------+----------+-------+
| อื่นๆ                         | 79.34   | 4%      | 80.27    | 3%    |
+-----------------------------+---------+---------+----------+-------+
| รวม                         | 1       | 100%    | 2,377.87 | 100%  |
|                             | ,961.27 |         |          |       |
+-----------------------------+---------+---------+----------+-------+

หมายเหตุ

- สำหรับข้อมูลโครงสร้างรายได้แยกตามกลุ่มธุรกิจ ให้ดูในหัวข้อ 12.2.1 ผลการดำเนินงานปี
2547

4.  เป้าหมายการดำเนินธุรกิจ (Goal)

เป้าหมายและแผนการดำเนินธุรกิจในปี 2548 บริษัทฯ มีการปรับกลยุทธ์ใหม่
โดยให้ความสำคัญกับธุรกิจเพลงและธุรกิจสื่อเป็นหลัก
เนื่องจากเป็นธุรกิจที่สามารถนำทรัพยากรที่บริษัทฯ มีอยู่ไปก่อให้เกิดรายได้สูงสุด ในขณะที่บริษัทฯ
จะควบคุมปริมาณการนำภาพยนตร์ออกฉาย เพื่อให้มีความเหมาะสมและสอดคล้องต่อสภาพการณ์ตลาด
ทั้งในส่วนของความต้องการของผู้บริโภค จำนวนภาพยนตร์ที่จะนำออกฉาย
รวมถึงเงื่อนไขของโรงภาพยนตร์ด้วย
ซึ่งองค์ประกอบเหล่านี้ล้วนส่งผลกระทบต่อที่มาของรายได้สำคัญของการผลิตภาพยนตร์
ในขณะที่รายได้จากตลาดต่างประเทศยังไม่สามารถคาดการณ์ได้มากนัก

บริษัทฯ
คาดว่าธุรกิจเพลงจะมีการเติบโตมาจากการนำผลิตภัณฑ์ที่มีความคิดสร้างสรรค์ที่เหมาะสมสู่ตลาด
รวมทั้งการนำลิขสิทธิ์มาหารายได้เพิ่มเติมนอกจากยอดขายสินค้า อาทิเช่น การรวมฮิตเพลงเก่า
และการหารายได้จากลิขสิทธิ์เพลง เช่น ธุรกิจจัดเก็บลิขสิทธิ์
และการหารายได้จากสื่อใหม่ทุกประเภท โดยเฉพาะอย่างยิ่งรายได้จากการดาวน์โหลดทุกประเภท
โดยบริษัทฯ มีแผนจะเริ่มเข้าสู่ธุรกิจการขายเพลงออนไลน์ในช่วงไตรมาส 2 ของปี 2548

สำหรับธุรกิจสื่อนั้น คาดว่าการเติบโตจะมาจากทุกสื่อ โดยเฉพาะอย่างยิ่งสื่อโทรทัศน์และสื่อวิทยุ
โดยในสื่อโทรทัศน์ได้มีการเพิ่มสัดส่วนรายการออกอากาศมากขึ้น โดยในปี 48 นี้
มีรายการประเภทที่ไม่ใช่รายการเพลง ถึง 11 รายการ คิดเป็นเวลาออกอากาศทั้งสิ้น 945
นาทีต่อสัปดาห์ โดยประกอบด้วยเวลาในช่วง ไพรม์ไทม์ถึง 390 นาทีต่อสัปดาห์

ในส่วนของสื่อวิทยุนั้น คลื่นวิทยุทั้งสามคลื่นที่บริษัทฯ ดำเนินการ
ได้รับความนิยมจากผู้ฟังเพิ่มขึ้นอย่างสูง โดยในขณะนี้บริษัทฯ มีฐานผู้ฟังสูงเป็นอันดับหนึ่งในตลาด
โดยมีจำนวนผู้ฟังสูงถึง 3.39 ล้านคน คิดเป็น 30.4% ของผู้ฟังที่มีอายุตั้งแต่ 12 ปีขึ้นไป
จากการสำรวจของบริษัท เอซี เนลเซ่น จำกัด ในขณะที่อีก 1 คลื่นที่บริษัทฯ
ได้ร่วมดำเนินการกับพันธมิตร คือบริษัท เวอร์จิ้น บีอีซี เทโร (ไทยแลนด์) จำกัดนั้น บริษัทฯ
ค่อนข้างเชื่อมั่นว่าจะสามารถได้รับความนิยมในเวลาอันสั้น
เนื่องจากเป็นรูปแบบที่เคยได้รับความนิยมอยู่แล้วในตลาด

สำหรับสื่อสิ่งพิมพ์นั้น บริษัทฯ
มีแผนปรับเปลี่ยนภาพลักษณ์และจุดขายทางการตลาดของนิตยสารผู้หญิงที่มีอยู่
และนำออกสู่ตลาดอีกครั้งภายในกลางปี 2548
และอยู่ในระหว่างการศึกษารายละเอียดของการออกนิตยสารในแขนงอื่นเพิ่มเติมอีกด้วย